CELEX: 62013CN0315
Language: sk
Date: 2013-06-07 00:00:00
Title: Vec C-315/13: Návrh na začatie prejudiciálneho konania, ktorý podal Rechtbank van eerste aanleg te Mechelen (Belgicko) 7. júna 2013 — Openbaar Ministerie/Edgard Jan De Clercq a i.

31.8.2013   
            
            
               SK
            
            
               Úradný vestník Európskej únie
            
            
               C 252/21
            
         Návrh na začatie prejudiciálneho konania, ktorý podal Rechtbank van eerste aanleg te Mechelen (Belgicko) 7. júna 2013 — Openbaar Ministerie/Edgard Jan De Clercq a i.
   (Vec C-315/13)
   2013/C 252/32
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Rechtbank van eerste aanleg te Mechelen
   
      Účastníci konania pred vnútroštátnym súdom
   
   
      Žalobkyňa: Openbaar Ministerie
   
      Žalovaní: Edgard Jan De Clercq, Emiel Amede Rosa De Clercq, Nancy Genevieve Wilhelmina Rottiers, Ermelinda Jozef Martha Tampère, Thermotec NV
   
      Prejudiciálna otázka
   
   Majú sa články 56 ZFEÚ a 57 ZFEÚ (predtým článok 49 ZES a článok 50 ZES), ako aj článok 3 ods. 1 a článok 10 smernice 96/71/ES Európskeho Parlamentu a Rady zo 16. decembra 1996 o vysielaní pracovníkov v rámci poskytovania služieb (Ú. v. ES L 18, s. 1; Mim. vyd. 05/002, s. 431), prípadne v spojení s článkom 19 smernice Európskeho parlamentu a Rady 2006/123/ES z 12. decembra 2006 o službách na vnútornom trhu (Ú. v. EÚ L 376, s. 36), vykladať v tom zmysle, že bránia článku 141 programového zákona (I) z 27. decembra 2006, podľa ktorého sa každej osobe, u ktorej alebo pre ktorú, či už priamo, alebo prostredníctvom subdodávateľa, pracujú vyslaní pracovníci alebo vyslaní praktikanti, ukladá povinnosť, aby predtým, ako tieto osoby začne zamestnávať, úradu sociálneho zabezpečenia poskytla elektronicky (alebo keď to nie je možné, faxom alebo poštou) identifikačné údaje osôb, ktoré neboli schopné predložiť potvrdenie o doručení vystavené ich zamestnávateľovi na základe jeho predchádzajúceho prihlásenia, v spojení s článkom 157 tohto zákona a s článkom 183 ods. 1 bodom 1 trestného zákona pre oblasť sociálnych vecí, ktorý nedodržanie tohto ustanovenia postihuje poriadkovými trestami?